ཨ་རིའི་གྲོས་ཚོགས་ཀྱི་རྒྱ་ནག་གནད་དོན་གྱི་འཛིན་སྐྱོང་ཚོགས་ཆུང་གི་འགན་འཛིན་དམངས་གཙོ་ཚོགས་པའི་སྐུ་ཞབས་ཞཱེ་རོ་ཌིབྷི་རོན་དང་སྤྱི་མཐུན་ཚོགས་པའི་སྐུ་ཞབས་ཧྲི་མས་ཐི་གཉིས་ཀྱིས་ཉེས་སྔོན༼ཧོང་ཀོང་གི་སྲིད་ཇུས་ཁྲིམས་གཞི༽ཞེས་པ་བཏོན་པར་གྲོས་ཚོགས་གོང་འོག་གཉིས་ཀའི་འཐུས་མི་མང་ཆེ་བས་དེ་ལ་རྒྱབ་སྐྱོར་བྱས་ཡོད།ཁྲིམས་གཞི་དེས་ཕྱི་ལོ་༡༩༩༢ལོར་གཏན་འབེབས་བྱས་པའི༼ཧོང་ཀོང་གི་སྲིད་ཇུས་ཁྲིམས་གཞི༽ལ་ལེགས་བཅོས་བྱས་པ་བརྒྱུད།ཨ་རིའི་ཧོང་ཀོང་རང་དབང་དང་དམངས་གཙོ་ཅན་དུ་བསྒྱུར་རྒྱུར་རྒྱབ་སྐྱོར་བརྟན་པོ་ཡོད་པའི་རྣམ་འགྱུར་གསལ་ཁ་འདོན་དགོས་པ་དང་།འབྱུང་འགྱུར་ཧོང་ཀོང་ལ་དམིགས་བསལ་སྲིད་ཇུས་ཅི་ཞིག་གཏན་འབེབ་བྱས་ཀྱང་།སྔོན་འགྲོའི་ཆ་རྐྱེན་ནི་ཧོང་ཀོང་ལ་རང་སྐྱོང་གཙང་མ་ཞིག་ཡོད་དགོས་པ་སོགས་ཀྱི་དགོས་འདུན་བཏོན་འདུག